
	1.Проблем/проблеми за решаване: 
Съществува необходимост от преглед на размера на таксите, събирани от органите по поземлена собственост, с оглед тяхната адекватност и съответствие с икономическите условия и административните разходи.
1.1 Кратко опишете проблема/проблемите и причините за неговото/тяхното възникване. По възможност посочете числови стойности.
Тарифата за таксите, събирани от органите по поземлена собственост е издадена на основание чл. 31, ал. 2 от Закона за собствеността и ползването на земеделските земи (ЗСПЗЗ). В Тарифата са определени таксите, събирани от органите по поземлена собственост, за дейностите и услугите, извършвани по реда на Наредба № 33 от 1995 г. за поддържане и осъвременяване на плановете за земеразделяне (обн., ДВ, бр. 3 от 1996 г.)., издадена на основание чл. 33, ал. 3 от ЗСПЗЗ. През 2001 г. заглавието на Наредба № 33 е изменено на Наредба за поддържане и осъвременяване на картата на възстановената собственост (обн., ДВ, бр. 9 от 2001 г.), а впоследствие е отменена с § 6 от Преходните и заключителни разпоредби на досега действащата Наредба № 49 от 2004 г. за поддържане на картата на възстановената собственост (обн., ДВ, бр. 102 от 2004 г.). 
Последното изменение, отнасящо се до определяне на таксите, които се заплащат, е направено с изменението на тарифата през 2009 г. След посочения период многократно е увеличаван размерът на минималната и на средната работна заплата. Има инфлационен растеж. Увеличени са и административните разходи.
Нарастването на цените на съответните разходни компоненти, формиращи стойността на цените на административните услуги, извършвани от органите по поземлена собственост (преди поземлена комисия, понастоящем на общинска служба по земеделие) по реда на Наредба № 49 от 5 ноември 2004 г. за поддържане на картата на възстановената собственост, както и необходимото технологично време на заетите експерти за осъществяване на съответната дейност и/или услугата, налагат актуализиране на таксите на някой от тях.
С оглед спецификата на услугите, министерството не разполага с конкретни статистически данни или друга релевантна информация (например с конкретен брой на издадените преписи на решения за възстановяване правото на собственост или на издадените удостоверения за липса или наличие на реституционни претенции), която да обосновава необходимостта от предложените промени.
Към настоящия момент с влязла в сила кадастрална карта и кадастрални регистри са 4 635 землища на територията на страната, като остават шест (с. Филипово, община Банско, 
с. Орцево, община Белица, област Благоевград; с. Попович, община Бяла, област Варна; 
с. Голец, община Угърчин, област Ловеч; с. Триводици, община Стамболийски, област Пловдив, с. Равнище, община Правец, София област), в които техническите дейности по поддържане на картата на възстановена собственост (КВС) на землищата се извършват по реда на Наредба № 49 от 2004 г. за поддържане на картата на възстановената собственост, съответно за дейностите и услугите се заплащат определените в Тарифата такси.
Следва да се има предвид, че общинските служби по земеделие ще продължават да извършват някой от уредените в Наредба № 49 дейности и услуги и след като за всички землища в страната е влязла в сила кадастрална карта и кадастрални регистри, респ. за тях ще се заплащат държавни такси съгласно Тарифа за таксите, събирани от органите по поземлена собственост. Такава е услугата за издаване на препис от решенията за възстановяване правото на собственост по реда на ЗСПЗЗ и на Закона за възстановяване на собствеността върху горите и земите от горския фонд (ЗВСГЗГФ), която е единствено в правомощията на органа по поземлена реституция. Решенията са с много страници, защото издадените по реда на ЗСПЗЗ съдържат десетки имоти с описание на площ, граници, съседи, начин на трайно ползване и пр., а в издадените решения по ЗВСГЗГФ са описани размерът на имота, неговото местоположение (местност, граници, съседи), видът и произходът на гората и ограниченията на собствеността с посочване на основанията за това. Към решението се прилагат скица на имота и таксационна характеристика. Предложено е таксата на услугата да бъде увеличена, като новите размери са изчислени спрямо реалните размери на разходите на работни заплати, съобразени с начина и реалното време за извършване на услугите, в т.ч. необходимите материално-технически и административни разходи.
Само в компетенциите на общинските служби по земеделие е и осъществяването на процедурата за установяване на промяна в начина на трайно ползване на земеделските имоти, уредена в чл. 78а от ППЗСПЗЗ, чиято такса е предложено да бъде увеличена. Въз основа на подадено заявление от собственика или ползвателя, комисия, назначена от началника на общинската служба по земеделие, извършва проверка на място и установява действителния начин на трайно ползване на съответния имот. Отразяването на промените на начина на трайно ползване в картата на възстановената собственост се извършва при условията и по реда на Наредба № 49 от 2004 г. за поддържане на картата на възстановената собственост, а когато за землището са одобрени кадастрална карта и кадастрални регистри, промяната на начина на трайно ползване се отразява по реда на издадената от министъра на регионалното развитие и благоустройството Наредба 
№ РД-02-20-5 от 2016 г. за съдържанието, създаването и поддържането на кадастралната карта и кадастралните регистри (обн., ДВ, бр. 4 от 2017 г.).
Единствено в компетенциите на общинските служби по земеделие е вменено задължение да издадат удостоверения за наличието или липсата на реституционни претенции, чиято такса е предложена за увеличение. Освен това, както на общинските служби по земеделие, така и на областните дирекции „Земеделие“ се налага да издават много други удостоверения, извън посочените в тарифата, за които по тази причина не се събира такса. В тази връзка, в проекта е въведена нова т. 16 в чл. 5, ал. 1 „други удостоверения“, в която е предложена цена за издаване на различни удостоверения, съдържащи факти и обстоятелства, необходими най-вече на нотариусите за осъществяване на разпоредителни сделки:
- удостоверения за статута на имотите, необходими при обстоятелствена проверка и при разпоредителни сделки. За целта се изисква проверка в каква територия попада на всеки имот от кадастралната карта, има ли стари регулационни планове за територията, в която попада имота, както и дали са проведени процедури за промяна на предназначението на земята; 
- удостоверения за принадлежност на имот към стопански двор и наличие или липса на акт за държавна собственост, необходими на нотариусите при различни разпоредителни сделки;
- удостоверения, изискващи информация дали конкретно решение е влязло в законна сила, както и дали е изменяно или отменяно; 
- удостоверения относно наличието или липсата на договор за наем или аренда за имота, предмет на разпоредителната сделка и пр.
Предложена е отмяна на разпоредбата, в която е определена такса за разглеждане в Министерството на земеделието и храните на заявленията за включване в списъка на оценителите на земеделски земи по чл. 19а, ал. 8 от ЗСПЗЗ, одобрен от министъра на земеделието и храните и от министъра на финансите, както и на разпоредбата, определяща такса за заверяване от общинските служби по земеделие на оценките на земеделски земи, извършени от вещите лица по чл. 19а, ал. 8 от ЗСПЗЗ по реда на Наредбата за реда за определяне на цени на земеделските земи.
Във връзка с изпълнението на разпоредбите на чл. 7а от Закона за ограничаване на административното регулиране и административния контрол върху стопанската дейност (ЗОАРАКСД) са предложени промени в размера на таксите в Тарифата за таксите, събирани от органите по поземлена собственост, съобразно Методиката за определяне на разходоориентиран размер на таксите по чл. 7а на Закона за ограничаване на административното регулиране и административния контрол върху стопанската дейност и разходването им. Предложените стойности съответстват на разходите на административния орган за извършване на съответната услуга и за упражняване на контрола, в т.ч. необходимите материално-технически разходи и всички административни разходи за изпълнение на задълженията на длъжностните лица с оглед на тяхната квалификация и изразходвано работно време. 
Очакваният размер на приходите, които ще постъпват в държавния бюджет от 28 областни дирекции „Земеделие“ и общинските служби по земеделие към тях, в годишен размер е оценен общо на 1 000 000 лв., т.е. увеличението на  приходите е в размер на 500 000 лв. 
Предвид гореизложените факти и обстоятелства е налице необходимост от увеличаване на размера на таксите, събирани от органите по поземлена собственост.
Превалутиране на таксите от лева в евро, в изпълнение на разпоредбите на § 6, ал. 1, т. 2 от преходните и заключителните разпоредби на Закона за въвеждане на еврото в Република България, се предвижда с изменение на тарифата в следващ нормативен акт. 
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Проблемът не може да се реши в рамките на съществуващата нормативна уредба, чрез промяна в организацията на работа и/или чрез въвеждане на нови технологични възможности.
1.3. Посочете защо действащата нормативна рамка не позволява решаване на проблема/проблемите.
Действащата нормативна рамка не позволява решаването на проблема, тъй като тарифата е приета през 1997 г. и определените такси не са променяни от 2009 г. до настоящия момент.  
Освен това се налага органите по поземлена собственост да издават и други удостоверения, извън посочените в тарифата, за които не се събира такса, тъй като такава услуга не е разписана в действащата тарифа. Освен това, нарасналата многократно средна работна заплата, нарасналата инфлация и увеличените административни разходи през последните години, налагат изменение на действащата тарифа. 
1.4. Посочете задължителните действия, произтичащи от нормативни актове от по-висока степен или актове от правото на ЕС.
Не се налагат действия, произтичащи от нормативни актове от по-висока степен или актове от правото на ЕС.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
Не са извършвани последващи оценки на нормативния акт, както и анализи за изпълнението на политиката.

	2. Цели:
Цел 1 Постигне обективно съотношение между размера на таксите и разходите на административния орган при остойностяване на съответната административна услуга, съобразно актуалните икономически условия и реално извършените преки и непреки разходи за предоставянето им.  


	3. Заинтересовани страни: 
1. Общинските служби по земеделие – 247 броя;
2. Областните дирекции „Земеделие“ – 28 броя;
3. Собственици  на  решения, издадени по реда на ЗСПЗЗ и ЗВСГЗГФ – около 500 000;
4. Собственици на земеделски земи – около 600 000. 
Предвид спецификата на извършваните услугите, министерството не разполага с данни колко от собствениците на земеделски имоти, попадат и в категорията на МСП. А това е така, защото заявленията за услугата се подават от физически и юридически лица – собственици на земеделски имоти, в които не се изисква информация, дали собственикът на имота е и собственик на МСП.


	4. Варианти на действие. Анализ на въздействията:

	Вариант 1 „Без действие“:
Описание:
Вариантът „Без действие“ се характеризира с непредприемането на никакви действия. 
Няма да се постигне обективно съотношение между размера на таксите и разходите на административния орган при остойностяване на съответната административна услуга, съобразно актуалните икономически условия и реално извършените преки и непреки разходи за предоставянето им. 
Няма да бъде въведена новата разпоредба в тарифата, за които се извършва административна дейност, без да се събират такси за услугата.
Положителни (икономически/социални/екологични) въздействия:
Не са идентифицирани.
Отрицателни (икономически/социални/екологични) въздействия:
Несъответствието между определените в тарифата такси и разходите на административния орган при осъществяване на услугите ще продължи да съществува, като по този начин постъпващите такси няма да покриват разходите по дейности, които са извършени по предоставяните услуги.
Специфични въздействия:
Не са идентифицирани.
Въздействия върху малките и средните предприятия:
Не са идентифицирани.
Административна тежест:
Не се променя.
Вариант 2 Приемане на Постановление на Министерския съвет за изменение и допълнение на Тарифа за таксите, събирани от органите по поземлена собственост  
Описание:
С предложения проект на постановление за изменение и допълнение на тарифата са увеличени таксите на три от услугите – издаване на препис от решение, установяване на промяна в начина на трайно ползване и издаване на удостоверение за наличие или липсата на реституционни претенции. В проекта е въведена такса за нова услуга – издаване на други удостоверения, съдържащи факти и обстоятелства, необходими най-вече на нотариусите за осъществяване на разпоредителни сделки.
Предложена е отмяна на разпоредбата, в която е определена такса за разглеждане в Министерството на земеделието и храните на заявленията за включване в списъка на оценителите на земеделски земи по чл. 19а, ал. 8 от ЗСПЗЗ, одобрен от министъра на земеделието и храните и от министъра на финансите, както и на разпоредбата, определяща такса за заверяване от общинските служби по земеделие на оценките на земеделски земи, извършени от вещите лица по чл. 19а, ал. 8 от ЗСПЗЗ по реда на Наредбата за реда за определяне на цени на земеделските земи.
Предложените промени в размера на таксите в Тарифата за таксите, събирани от органите по поземлена собственост са изготвени съобразно Методиката за определяне на разходоориентиран размер на таксите по чл. 7а на Закона за ограничаване на административното регулиране и административния контрол върху стопанската дейност (ЗОАРАКСД). Стойностите съответстват на разходите на административния орган за извършване на съответната услуга и за упражняване на контрола, в т.ч. необходимите материално-технически разходи и всички административни разходи за изпълнение на задълженията на длъжностните лица с оглед на тяхната квалификация и изразходвано работно време.
Превалутиране на таксите от лева в евро, в изпълнение на разпоредбите на § 6, ал. 1, т. 2 от преходните и заключителните разпоредби на Закона за въвеждане на еврото в Република България, се предвижда с изменение на тарифата в следващ нормативен акт. 

Положителни (икономически/социални/екологични) въздействия:
Ще се постигне обективно съотношение между размера на таксите и разходите на административния орган при остойностяване на съответната административна услуга, съобразно актуалните икономически условия и реално извършените преки и непреки разходи за предоставянето им. 
Очакваният размер на приходите, които ще постъпват в държавния бюджет от 28 областни дирекции „Земеделие“ и общинските служби по земеделие към тях, в годишен размер е оценен общо на 1 000 000 лв., т.е. увеличението на приходите е в размер на 500 000 лв.
Отрицателни (икономически/социални/екологични) въздействия:
Не са идентифицирани негативни въздействия, свързани с околната среда.
Отрицателни въздействия биха се идентифицирали при пряко заинтересованите лица –собственици на земеделски земи, поради повишаването на някои от събираните такси и създаването на нова такса, което води до повишаване на административната тежест. Целта е да се събират пропорционални такси спрямо действително извършената услуга.
Специфични въздействия:
Не са идентифицирани.
Въздействия върху малките и средните предприятия:
Не са идентифицирани.
Предвид спецификата на извършваните услугите, министерството не разполага с данни колко от засегнатите собственици на земеделски имоти – 600 000,  попадат и в категорията на МСП. А това е така, защото заявленията за услугата се подават от физически и юридически лица – собственици на земеделски имоти, в които не се изисква информация, дали собственикът на имота е и собственик на МСП.
Административна тежест:
Повишаване на държавните такси, които се заплащат при извършването на три от услугите, регламентирани в тарифата. 


	5. Сравняване на вариантите:
Степени на изпълнение по критерии: 1) висока; 2) средна; 3) ниска.

5.1. По проблем 1:
	
	Вариант 1
„Без действие“
	Вариант 2

	Ефективност
	Цел 1
	Ниска
	Висока 

	Ефикасност
	Цел 1
	Ниска
	Висока 

	Съгласуваност
	Цел 1
	Ниска
	Висока 





	6. Избор на препоръчителен вариант:
Вариант 2 Приемане на Постановление на Министерския съвет за изменение и допълнение на Тарифа за таксите, събирани от органите по поземлена собственост.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):




	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?


1.1. Изборът следва да е съотносим с посочените специфични въздействия на избрания вариант.

1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
Не се създава нов регулаторен режим.

1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.

1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.

1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
Проектът не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година, установяваща процедура за предоставянето на информация в сферата на техническите регламенти и правила относно услугите на информационното общество.
1.6. В случай че се изменят регулаторни режими или административни услуги, посочете промяната.
Не се изменят регулаторни режими или административни услуги.

	6.3. Създават ли се нови регистри от прилагането на препоръчителния вариант (включително по отделните проблеми)?



	6.4. По какъв начин препоръчителният вариант въздейства върху микро-, малките и средните предприятия (МСП)(включително по отделните проблеми)?



	6.5. Потенциални рискове от прилагането на препоръчителния вариант (включително по отделните проблеми):

	7. Консултации:
[bookmark: _GoBack]Проектът на Постановление на Министерския съвет за изменение и допълнение на Тарифа за таксите, събирани от органите по поземлена собственост, приета с Постановление № 286 на Министерския съвет от 1997 г., ще бъде публикуван на интернет страницата на Министерство на земеделието и храните и на Портала за обществени консултации за срок от 30 дни.

	8. Приемането на нормативния акт произтича ли от правото на Европейския съюз?



	9. Изисква ли се извършване на цялостна предварителна оценка на въздействието поради очаквани значителни последици?



	10. Приложения:
План сметки

	11. Информационни източници:
Няма

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
Име и длъжност: Лилия Стоянова - директор на дирекция „Поземлени отношения и  комасация“

